Il-Milied hu żmien ta' ġabra u jgħaqqad diversi nies flimkien. Din id-darba qed ikun ukoll qed jgħaqqad tliet lokalitajiet flimkien. Dawn huma l-Marsa, Raħal Ġdid u l-Ħamrun li għal dan il-Milied qed jorganizzaw Villaġġ tal-Milied li se jsi fil-Marsa, taħt il-pontijiet il-ġodda, bl-isem Christmas Under the Bridge. L-avvenimenti bdew proprju fil-11 ta' Diċembru u se jibqgħu għaddejjin sat-30 ta' Diċembru. Il-villaġġ jiftaħ mis-18:00 u jibqa' miftuħ sal-23:00 matul il-ġimgħa. Filwaqt li fi tmiem il-ġimgħa, jiftaħ mill-11:00 sal-23:00. Bejn l-24, 25 u 26 ta' Diċembru, il-villaġġ ħa jkun jinsab magħluq. Tajjeb ngħidu li d-dħul huwa b'xejn, iżda dawk kollha li se jattendu ħa jkollhom jibbukkjaw il-biljetti tagħhom minn qabel u dan qed issir bil-ħinijiet minħabba r-restrizzjonijiet tal-covid li jinsabu fis-seħħ. Jekk int tixtieq li tmur dan il-villaġġ kulma għandek tagħmel hu li tidħol HAWN u ssib id-dettalji meħtieġa. Dawn huma wħud mill-attrazzjonijiet ewlenin: Siġra tal-Milied ta' 7 sulari Id-dar ta' Santa Klaus, magħmula apposta, tal-injam u imżejna Żona tal-logħob ta' 40M għat-tfal u l-adulti Presepju Life Size Artiġjanat Malti Ikel Main Stage bi spettakli ta' kuljum (inkluż kunċert minn The Malta Police Band fis-17 ta' Diċembru u Mużika ta' kuljum mill-Orkestra Filarmonika ta' Malta) Ta' kuljum, mid-21:30 'il quddiem ħa jibda jkun hemm il-parata tal-Milied li għalihna nbnew ukoll sitt karrijiet! 24 żeffiena bil-kostumi se jkunu qed jakkumpanjaw din il-parata li ġiet komponuta mużika oriġinali. Din għandha tinżel għasel ma' kull min iħobb il-Milied. Barra minn hekk, se jkun hemm tliet stages oħra żgħar b'divertiment u animaturi l-ħin kollu. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. "Ma Nistax Nemmen Li Ħallejtna.. Tassew Surreali… Ninsabu Xxukkjati..." - Moira Stafrace Ssellem Il-Memorja Ta' Julian Formosa Bil-Filmat: "Qas Naf Min Hu Albano!" - Philippa Fuq Fomm Kulħadd Wara Li Tgħid Li Ma Tafx Min Hu Albano! Bil-Filmat: L-Għarusa Tkanta L-Ave Maria Mal-Wasla Tagħha Fil-Knisja - Mument Emozzjonali! Bil-Filmat: Mument Li Fih Aiken Jiżvela Xi Ħaġa Personali Ser Jibqa' Jissemma Żgur!